Cuneiform Tablet Kt 94/k 966 (AKT 6c 537)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma a-lá-ḫu-um-ma a-na SIG₅-pì-i-a-šur qí-bi-ma 0.5 ma-na KÙ.BABBAR ku-nu-ki-a ú ša 8 GÍN KÙ.BABBAR sà-ḫe-er-tám e-lá-lí ú en-um-ì-lí na-áš-ú-ni-kum a-ma-kam i-na {d}UTU-ši ṭup-pí ta-ša-me-ú É.GAL-lim-ku-nu áp-lá-ma ra-bi sí-ki-tim me-et lá-ma ma-tum iš-me-ú ra-ma-ku-nu šu-ul-ḫa-a 1 TÚG.ḪI.A a-na li-ta-áb-ší-a lu šu-ru-um lu bu-ra-am ša a-ki-dí-e iš-tù ḫu-ra-ma a-na DUMU um-me-/a-nim dí-ma lu-lá-ḫi-pu-šu-ma lu-šé-ri-bu-ni-šu TÚG.ḪI.A a li-tab-ší-a lá i-šu a-ḫi a-ta ki-ma a-na ku-bu-ur-na-at ta-áš-li-mu šu-lu-um-kà iš-tí ṣú-ḫa-ri ša i-na-aḫ-DINGIR li-li-kam ú šu-ma ANŠE.ḪI.A SIG₅ i-na ANŠE.ḪI-ri-a i-ba-ší iš-tí ṣú-ḫa-ri ša i-na-aḫ-DINGIR a-na ḫa-ra-ni-a šé-bi-lam 0.5 ma-na KÙ.BABBAR ni-is-ḫa-sú DIRI ša-du-a-sú ša-bu be-ú-lá-tí-a a-gi-a ḫa-bu-lam a-ḫa-ma 10 GÍN KÙ.BABBAR ú 3 GÍN KÙ.BABBAR ší-im UDU.ḪI.A a-na 3 GÚ a-gi-a 17 ma-na AN.NA ša ki-ma i-a-tí i-dí-nu-ma 4 ma-na KÙ.BABBAR i qá-tí-šu TAB NU